**Fælles leder og bestyrelsesmøde 4. november 2014**

**Forventningsafklaring**

Tilstede: Asger (GL), Røskva (GL), Manja (Ragnarock), Ronald (ML), Lasse (JL), Karlo (TL), Gitte (ML), Bente (ML), Samson (ML), Rie (JL), Molly (Valhalla), Brian (Kasserer), Anne-Mette (bestyrelse), Andy (ML), Aage (ML)

Udløbsdato: 4. november 2016, eller før ved behov

Grenleder

* Har det overordnede ansvar for grenen
* Deltager i møder og ture så vidt det er muligt og møder til tiden
* Overholder spejderloven
* Har en ren straffeattest
* Tager medansvar i planlægningen af fælles arrangementer i gruppen
* Sørge for at holde sig opdateret på udviklingsplan for gruppen og på alderssvarende/tidsvarende læring, pædagogik
* Står for kontakten til forældrene i grenen
* Tager medansvar i vedligeholdelse og oprydning af hytte og materialer
* Sørge for at opdatere kalenderen på hjemmesiden
* Administrerer ventelisten
* Antal af ledere
  + Mini/mikro: en leder pr. patrulje + lidt flere
  + Junior: en leder pr. patrulje (vi har et max på 30 spejdere = 6 patruljer)
  + Trop: en leder pr. patrulje, min. 4 ledere
  + Klan: 1 leder og 1 assistent som minimum
* Særligt for grene
  + Mikro: ledere er ansvarlige for, at børnene føler sig trygge
  + Junior/trop: ledere er ansvarlige for at tilbyde relevante kurser for spejderne, evt. i samarbejde med gruppelederne

Gruppeledere

* Tegner gruppen sammen med formanden for bestyrelsen og kasseren
* Er ansigtet udadtil
* Overholder korpsets gældende regler
* Holder gruppen og lederne ajour omkring nyt fra divisionen og DDS
* Formidler samarbejde mellem ledere og koordinere fælles ledermøder blandt ledere i gruppen
* Koordinere bestyrelsens arbejde sammen med bestyrelsesformanden
* Arrangerer en årlig lederweekend for gruppens ledere
* Motiverer og opfordrer lederne til udvikling og lytter til deres behov
* Deltager ved fælles arrangementer i gruppen
* Deltager på gruppeledermøder i divisionen
* Kan differencere hvilke beslutninger der skal tages i samråd med de øvrige ledere, f.eks. større strukturelle ændringer og hvilke beslutninger de selv kan tage
* Er ansvarlige for den daglige drift af hytten
* Er ansvarlige for opdatering af ledere i Blåt Medlem
* Afstemning: gruppeledere skal sættes ind i fællesarrangementer af udvalgene efter planlægningsfasen (juletur, oprykningstur), så de kan påtage sig den overordnede rolle som ansvarlige på arrangementet
* Udviser rettidig omhu (3-6 måneder før valg) ift. at melde ud hvis man ikke ønsker at fortsætte på posten som gruppeleder, og er med til at finde nye, relevante gruppeledere
* At gruppeledere står til rådighed for grenene, hvis de har brug for hjælp

Gruppeassistenter

* Definition: personer der har tilknytning til gruppen uden at have tilknytning til en bestemt gren. Der er to former: gruppeassistenter der hjælper i gruppen og gør en særlig indsats, og gruppehjælpere der betaler kontingent og ikke har nærmere definerede opgaver.
  + Gruppeassistenter: fælles fodslag overfor spejdere ved fælles aktiviteter. Byder ind på de opgaver som de har mulighed for at hjælpe med, og har meldt sig til.
  + Gruppehjælpere: overholder gruppen og korpsets gældende regler.

Bestyrelsen som helhed

* Ansvarlige for at gruppen og dens afdelinger arbejder i tråd med korpsets formål, arbejdsmåde og værdier
* Overholder korpsets love
* Ansvaret for gruppens økonomi
* Følger op på grupperådets beslutninger, inklusiv udviklingsplan
* Koordination og beslutninger vedrørende gruppens dagligdag
  + Vedligeholdelse af gruppens hytter og grunde
  + Indtjening af penge
  + Andre praktiske foranstaltninger
* Står for grupperådsmødet
* At man møder op til og prioriterer bestyrelsesarbejdet
* Tager stilling til konkrete forespørgsler fra ledermøderne
* Deltager aktivt der hvor lederne har et ønske herom
* Koordinering af forældrehjælp

Bestyrelsesformand

* Forventes at opfylde forventninger til ”Bestyrelsen som helhed”
* Tegner gruppen sammen ned gruppelederen
* Indkalder til bestyrelsesmøder
* Koordinerer bestyrelsesarbejdet sammen med gruppeledere
* Har det overordnede ansvar for gruppens dagligdag, men kan godt uddelegere
* Har kontakt til kommunen og andre offentlige instanser og myndigheder
* At holde ledersamtaler med gruppeledere
* At være medvirkende når der skal findes nye gruppeledere.

Kasserer

* Fører gruppens regnskab løbende og har rimeligt overblik over den økonomiske situation
* Udbetale tilgodehavende i rimelige tid
* Ikke løbe med kassen
* Opkræver kontingent fra gruppens spejdere
* Ansøger rettidigt om tilskudsordninger fra kommunen og overholder kommunens retningslinjer
* Tovholder på udarbejdelsen af gruppens budget
* Udsender budgettet inden grupperådsmødet og fremlægger budgettet på mødet
* Aftaler med revisor om revision og regnskab
* Beder om hjælp ift. opgaver eller uddelegerer diverse opgaver
* Er overordnet ansvarlig for medlemsregistrering
* Er ansvarlig for at betale regninger

Suppleant i bestyrelsen

* Suppleanter er afskaffet ved grupperådsmødet i 2014
* Punktet er derfor strøget

Hyttemester

* Har ansvar for vedligeholdelse og reparationer på grunden (Stenløsevej), især ved akutte tilfælde
* Kan vælge at uddelegere og prioritere opgaver, f.eks. hvad der kan vente til arbejdsdagen
* Modtager ønsker fra ledere der er i hytten til daglig, og ordner tingene i rimelig tid
* Hvis hyttemesteren ikke selv kan overskue opgaven og vurderer, at der er brug for større reparationer (over 1000 kr.), kontaktes kasseren
* Er ansvarlig for både Stenløsevej og Heshøj

Materialeansvarlig

* Koordinere udlån af gruppens materiel
* Overblik over hvilke materialer vi har og hvad minimum stand er
* Kan prioritere nyanskaffelser af materialer
* Ansvarlig for oprydning og vedligehold af materialer sammen med ledere
* Er ikke nødvendigvis en leder
* Holder en vis struktur og orden på materialer, så det er enkelt for de daglige brugere
* Laver status på materialer 2 gange om året

Eventuelt

* IT-politik
  + @polarstjernen-adresserne – er de nødvendige? Ja, de indgår i @gren, og skal dermed kun rettes et sted.
  + Kan hjemmesiden overgå til gruppeweb? Ja, hvis der er en som vil være ansvarlig for det. Røskva skriver en beskrivelse som grenledere kan sende ud til forældre. Vi starter med at spørge i forældregruppen, om der er nogle kandidater til dette.
* Hvordan formidler vi ovenstående beslutninger videre? GL og bestyrelsesformanden sender referatet videre til alle relevante @polarstjernen-adresser. Der skal svares indenfor 8 dage, hvis man har indsigelser til referatet.
* Afstemning: forventningsafklaringen træder i kraft fra grupperådsmødet: 3. februar, 2015.